text: Blå Bog: Blev borgmester som 27-årig 
  17 december 2012 kl. 09.24
  Fredericias unge borgmester, Thomas Banke, blev borgmester som kun 27-årig. Han var tidligere formand for VU, og var for fem år siden i sin første mediestorm.
  * Thomas Banke blev født den 3. december 1981 i Fredericia.
  * Læste fra 2003 statskundskab ved Syddansk Universitet.
  * Valgt til byrådet i Fredericia i 2005 med 362 stemmer. Undervejs i perioden blev han blandt andet viceborgmester.
  * Valgt til formand for Venstres Ungdom i 2007 og genvalgt i 2008.
  * Thomas Banke havnede i en voldsom mediestorm, da han i 2007 erklærede i Ekstra Bladet, at han i sine yngre år havde prøvet forskellige euforiserende stoffer.
  * I marts 2008 vakte han igen opsigt, da han erklærede sig som fortaler for en legalisering af hash.
  * Thomas Banke var ved kommunalvalget i 2009 Venstres borgmesterkandidat i Fredericia Kommune.
  * Efter en valgsejr i 2009 over den siddende socialdemokratiske borgmester, Uffe Steiner Jensen, blev han den første Venstre-borgmester i Fredericia i 96 år. Han var da kun 27 år.
  * Thomas Bank fik ved valget 3241 personlige stemmer og slog dermed den daværende S-borgmester Uffe Steiner Jensen, der fik 2911 personlige stemmer.
  